بسم الله الرحمن الرحيم السلام عليكم ورحمة الله وبركاته بكل الزوار و العضوات ديالنا ليكم وصفة مجربة مني شخصياا قبل ما نجربها ما عطيتهاش أهمية من قبل كانت قالتها لي جدتي. و في يوم من الايام سمعتها بالصدفة بالاداعة الوطنية و المديعة مدحت في الوصفة. و قالت انها للعرايسات اللي بغايين بياض لجسمهم و كانوا قديم جداتنا كيستعملوها و صحيح هادشي اللي قالت لي جدتي و انا ما سمعتش. و قالت المديعة ادا جربتيها غير تعولي انك تعيطي على الجيراان يحكووو معااك ههههه. و صحيح جربتها في نفس الاسبوع اللي كنت قبل منها مشيت الحمام ديالنا المعروف البلدي و درتها. ما غاديش نقوليكم ندمت لي درتها حتى عييت من الحكان بقيت في الحمام 3 سوايع و الله صدقوني. ادا كنتم كتستعمولها غير دوموها لانها الافضل و اكيد عطاتكم مفعول خيالي و اللي ما عرفهاش تجربها و الله ما غادي تندمي و ما كتكلفش. انا صراحة عييت ما نجرب في الوصفات ما كايناش شي وحدة ما جربتهاش و و منهم واحدة خرجات عليا و الحمد الله لقيت الوصفة اللي لقيت عليها الراحة كنطلبكم تجربوها و نقوليكم بكل صراحة خالتي كانت معايا و درناها و مني خرجت قالت بان فيك الضوو ان شاء الله بعدما نجربهااا 10 مرات كي غادي نولي لول و فديك الساعة قلت ليهاا انقولها لخوتاتي في المنتدى و سمعوا شنو قالت ليا قالت لي ما تقوليهاش باش ما طيرش منها البراكة لكن ما قدرتش كي ربي زرع في قلبي الفرحة و بديت كنتهنى نقولها البنات حتى هما بغاو يفرحوا. المهم الوصفة هي على كالتالي. الحنا و الشبة مطحووونة تخلطيهم بعديها كتاخدي كسرونة و ديري الكمية ديال الماء اللي اتخلطي بيه و ديري معاه حبوب اتاي و تخليه حتى يغلي و تصفيه و تخلطي بيه الحنا و الشبه واخا الماء سخووون ماشي حتى يبرد و مني تمشي الحمام ديريه عليك و خليه 20 دقيقة او اكثر ماشي قل منها . و تشووفي العجب انا صراحة تخلعت و ايدي عيااات من الحكااان و المشكلة مشيت الحمام في نفس الاسبوع يعني باقة نقية على التقشير يلاه نخليكم و سمحووليا طولت عليكم غير من الفرحة و بغيت نفرحكم و عنداكي متجربيهاش. شكرا لجدتي . زوارنا الكرام محبي موقع مولاة الدار لا تبخلوا علينا بتعليقاتكم, و مشاركة هذه الوصفة على صفحتنا في فيسبوك